Џон Адамс, (; 30. октобар 1735 — 4. јул 1826) био је амерички политичар и државник, представник покрета за независност и други Председник САД. Адамс, који се у Бостону истакао као један од најугледнијих правника, је 1774. постао члан Континенталног конгреса. Две године касније био је један од потписника и кључних аутора Америчке декларације о независности. Учествовао у потписивању Париског мира (1783). Био је први амерички амбасадор у Лондону у периоду од 1785. до 1788. године. Када је Џорџ Вашингтон изабран за првог америчког председник 1789, Џон Адамс је постао његов потпредседник. Као члан Федералистичке партије 1797. године кандидовао се за председничке изборе, победио свог противкандидата Томаса Џеферсона и тако постао други председник САД. На почетку своје политичке каријере био је борац за равноправност, али је после тога постао поборник увођења владавине богате буржуазије и наследног племства. Аутор дела „Одбрана устава Сједињених Америчких Држава“.